*Likumprojekts*

**Grozījumi Maksātnespējas likumā**

Izdarīt Maksātnespējas likumā (Latvijas Vēstnesis, 2010, 124., 170. nr.; 2012, 33. nr.; 2013, 142., 188. nr.; 2014, 204., 257. nr.; 2015, 42. nr.; 2017, 5. nr.; 2018, 119. nr.; 2019, 248.A, 253. nr.; 2020, 110A. nr.) šādus grozījumus:

1. Papildināt 12.3 panta otro daļu ar 8. punktu šādā redakcijā:

"(8) kurai piemērota Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 78. panta pirmās daļas 4. punkta sankcija par darbības pārtraukšanu, un no tās piemērošanas nav pagājuši pieci gadi."

2. Papildināt 13. panta otro daļu ar 8. punktu šādā redakcijā:

"(8) kurai piemērota Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 78. panta pirmās daļas 4. punkta sankcija par darbības pārtraukšanu, un no tās piemērošanas nav pagājuši pieci gadi."

3. Aizstāt 13.1 panta otrajā daļā vārdu "divi" ar vārdu "pieci".

4. Svītrot 15. panta pirmās daļas otro teikumu.

5. Papildināt 16.1 pantu ar 1.1 daļu šādā redakcijā:

"(11) Maksātnespējas jautājumu konsultatīvā padome skata jautājumu par administratora eksāmena organizēšanu pēc padomes locekļa vai Maksātnespējas kontroles dienesta direktora ierosinājuma, bet ne retāk kā reizi piecos gados no pēdējā administratora eksāmena pirmās daļas norises dienas."

6.16.2 pantā:

aizstāt pirmajā daļā vārdu "divos" ar vārdu "piecos".

papildināt pantu ar 1.1 daļu šāda redakcijā:

"(11) Eksaminācijas komisijas sastāvā iekļautais Administratoru asociācijas pārstāvis ir atbrīvots no kvalifikācijas eksāmena kārtošanas, ja viņš eksaminācijas komisijas sastāvā bijis nepārtraukti vismaz divus gadus pirms kvalifikācijas eksāmena norises dienas un kvalifikācijas eksāmena nories dienā."

aizstāt otrajā daļā skaitli "32" ar skaitli "64".

papildināt ar 2.1 daļu šādā redakcijā:

(21) Eksaminācijas komisijas sastāvā iekļautajam Administratoru asociācijas pārstāvim ir pienākums šā panta otrajā daļā noteiktajā apmērā apmeklēt kvalifikācijas pilnveides pasākumus. Ministru kabinets nosaka kārtību, kādā eksaminācijas komisijas sastāvā iekļautais Administratoru asociācijas pārstāvis apliecina kvalifikācijas pilnveides pasākumu apmeklējumus šā panta otrajā daļā noteiktajā apmērā, kā arī kārtību, kādā tiek pagarināts amata apliecības derīguma termiņš.

izteikt ceturto daļu šādā redakcijā:

"(4) Ja kārtējā kvalifikācijas eksāmena kārtošanas laikā administratora amata darbība ir apturēta vai administrators ir atstādināts no amata darbības veikšanas, administratoram ir tiesības kārtot kārtējo kvalifikācijas eksāmenu. Šādā gadījumā, ja administrators ir nokārtojis kvalifikācijas eksāmenu, viņš ir tiesīgs atsākt pildīt amata pienākumus pēc tam, kad Maksātnespējas kontroles dienesta direktors pieņēmis lēmumu par administratora atjaunošanu amatā. Ja kārtējā kvalifikācijas eksāmena kārtošanas laikā administratora amata darbība ir apturēta vai administrators ir atstādināts no amata darbības veikšanas, pamatojoties uz administratora motivētu iesniegumu, Maksātnespējas kontroles dienesta direktors var pieņemt lēmumu par kvalifikācijas eksāmena kārtošanas termiņa pagarināšanu uz laiku līdz nākamajai kvalifikācijas eksāmena rīkošanas reizei pēc administratora amata darbības apturēšanas vai atstādināšanas no amata termiņa beigām. Šādā gadījumā administratora amata darbību atjauno, pamatojoties uz Maksātnespējas kontroles dienesta direktora lēmumu, pēc kvalifikācijas eksāmena nokārtošanas."

izteikt piekto daļu jaunā redakcijā:

"(5) Kvalifikācijas eksāmenu ne retāk kā divas reizes gadā organizē un tā norisi nodrošina Maksātnespējas kontroles dienests."

7. papildināt 17.2 panta pirmo daļu ar 12. punktu šādā redakcijā:

"(12) administratoram piemērota Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 78. panta pirmās daļas 4. punktā noteiktā sankcija par darbības pārtraukšanu."

8. papildināt 17.3 pantu pirmo daļu ar 4. punktu šādā redakcijā:

"(4) administratoram piemērota Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 78. panta pirmās daļas 4. punktā noteiktā sankcija par darbības apturēšanu."

9. Papildināt 58. panta pirmo daļu ar 4.1 punktu šādā redakcijā:

"41) ziņas par juridiskās personas maksātnespējas procesa īstenošanu saīsinātā procesa kārtībā, ja tas ir attiecināms;"

10. 67. pantā:

papildināt ar otro daļu šādā redakcijā:

"(2) Īstenojot šā panta pirmās daļas 13. punktā noteiktās tiesības par speciālista pieaicināšanu, darījumu slēdz rakstveidā, norādot vismaz šādas ziņas:

1) darījuma puses;

2) darbību apraksts, par kuru veikšanu speciālistam paredzēta atlīdzība;

3) speciālistam noteiktās atlīdzības apmērs.";

uzskatīt līdzšinējo tekstu par panta pirmo daļu.

11. 73. pantā:

papildināt pantu ar 2.1 daļu šādā redakcijā:

"(21) Ja maksātnespējas reģistrā izdarīts ieraksts par juridiskās personas maksātnespējas procesa īstenošanu saīsinātā procesa kārtībā un kreditors savu prasījumu nav iesniedzis šā panta pirmajā daļā noteiktajā termiņā, viņš savu prasījumu pret parādnieku var iesniegt ne vēlāk kā līdz brīdim, kad tiesā iesniegts pieteikums par juridiskās personas maksātnespējas procesa izbeigšanu."

papildināt panta 3.1 daļu aiz vārda "otrajā" ar skaitļiem un vārdu ",2.1 daļā".

12. 112. pantā:

papildināt pantu ar 1.1 daļu šādā redakcijā:

"(11) Administrators, sastādot ziņojumu par parādnieka mantas neesamību, var izteikt priekšlikumu par maksātnespējas procesa pabeigšanu saīsinātā procesa kārtībā, ja izpildās šādi priekšnoteikumi:

1) administratoram nav nodoma vērsties pret parādnieka valdi saskaņā ar šā likuma 72.1 pantu;

2) administrators ir vērsies Maksātnespējas kontroles dienestā ar iesniegumiem par darbinieku prasījumu apmierināšanu no darbinieku prasījumu garantiju fonda līdzekļiem, ja tas ir attiecināms."

papildināt pantu ar jaunu piekto un sesto daļu šādā redakcijā:

"(5) Ja 15 dienu laikā no dienas, kad nosūtīts ziņojums par parādnieka mantas neesamību, kreditori ir piekrituši maksātnespējas procesa pabeigšanai saīsinātā procesa kārtībā, administrators nekavējoties par to iesniedz paziņojumu Maksātnespējas kontroles dienestam, izmantojot Sistēmu. Ziņas no Sistēmas nekavējoties tiek nodotas atbildīgajai iestādei ieraksta veikšanai maksātnespējas reģistrā.

(6) Pēc šā panta piektajā daļā veikto darbību veikšanas administrators ir tiesīgs iesniegt tiesā pieteikumu par juridiskās personas maksātnespējas procesa izbeigšanu."

13. Papildināt 115. panta ceturtās daļas pirmo teikumu aiz vārdiem "kārtējos nodokļu maksājumus" ar vārdiem "un ar parādnieka mantas uzturēšanu saistītos izdevumus".

14. Papildināt 116. panta trešo daļu aiz vārdiem "nekustamā īpašuma nodokļa maksājumus" ar vārdiem "un ar parādnieka mantas uzturēšanu saistītos izdevumus,".

15. Papildināt 121. panta pirmo daļu ar teikumu šādā redakcijā:

"Uz individuālo komersantu maksātnespējas procesiem nav attiecināmi noteikumi par juridiskās personas maksātnespējas procesa pabeigšanu saīsinātā procesa kārtībā ."

16. Papildināt 124. panta pirmo daļu ar teikumu šādā redakcijā:

"Uz lauksaimniecības produktu ražotāju maksātnespējas procesiem nav attiecināmi noteikumi par juridiskās personas maksātnespējas procesa pabeigšanu saīsinātā procesa kārtībā ."

17. 138. pantā:

papildināt pantu ar otro daļu šādā redakcijā:

"(2) Īstenojot šā panta pirmās daļas 3. punktā noteiktās tiesības par speciālista pieaicināšanu, darījumu slēdz rakstveidā, norādot vismaz šādas ziņas:

1) darījuma puses;

2) darbību apraksts, par kuru veikšanu speciālistam paredzēta atlīdzība; 3) speciālistam noteiktās atlīdzības apmērs."

uzskatīt līdzšinējo tekstu par panta pirmo daļu.

18. Papildināt 141. panta pirmo daļu ar teikumu šādā redakcijā:

"Attiecībā uz kreditoru prasījumu iesniegšanu fiziskās personas maksātnespējas procesā nav piemērojama šā likuma 73. panta 2.1 daļa."

15. Izteikt 170. panta pirmās daļas 1. punktu šādā redakcijā:

"1) juridiskās personas maksātnespējas procesa depozīta apmēru plus piecu procentu apmēru no mantas novērtējuma, ja ir sastādīts mantas pārdošanas plāns;"

19. Papildināt pārejas noteikumus ar 71. – 80. punktu šādā redakcijā:

"71. Administratori, kuri šo grozījumu spēkā stāšanās brīdī ir iecelti administratora amatā un kuriem izsniegtās amata apliecības derīguma termiņš ir līdz 2021. gada 11. oktobrim, 2021. gada 22. decembrim un līdz 2022. gada 1. martam, nākamo kvalifikācijas eksāmenu kārto ne vēlāk kā 2024. gada aprīlī un līdz tam turpina pildīt administratora pienākumus, pamatojoties uz šajā likumā noteiktajā kārtībā izdotās amata apliecības.

72. Administratori, kuri šo grozījumu spēkā stāšanās brīdī ir iecelti administratora amatā un kuriem izsniegtās amata apliecības derīguma termiņš ir līdz 2022. gada 2. maijam, 2022. gada 27. jūnijam, 2022. gada 28. jūnijam, 2022. gada 3. oktobrim un 2021. gada 1. jūnijam, nākamo kvalifikācijas eksāmenu kārto ne vēlāk kā 2024. gada oktobrī, un līdz tam turpina pildīt administratora pienākumus, pamatojoties uz šajā likumā noteiktajā kārtībā izdotās amata apliecības.

73. Ja administrators šo pārejas noteikumu 71. un 72. punktā noteikto kvalifikācijas eksāmenu objektīvu apstākļu dēļ nekārto, viņam ir pienākums to kārtot nākamajā tuvākajā kvalifikācijas eksāmena rīkošanas reizē. Administratoram, kurš objektīvu iemeslu dēļ nevarēja kārtot kvalifikācijas eksāmenu, ir tiesības kvalifikācijas periodā vienu reizi lūgt kvalifikācijas eksāmena kārtošanas termiņa pagarināšanu.

74. Šo pārejas noteikumu 71. un 72. punktā noteikto kvalifikācijas eksāmenu kārto arī tie administratori, kuru amata darbība šo pārejas noteikumu 71. un 72. punktā noteiktā kvalifikācijas eksāmena kārtošanas laikā ir apturēta vai administrators atstādināts no amata darbības veikšanas, ja administrators laikā, kad izsludināta pieteikšanās šo pārejas noteikumu 71. un 72. punktā noteiktā kvalifikācijas eksāmena kārtošanai, nav iesniedzis motivētu iesniegumu Maksātnespējas kontroles dienesta direktoram, lūdzot pagarināt kvalifikācijas eksāmena kārtošanas termiņu līdz nākamajai tuvākajā kvalifikācijas eksāmena rīkošanas reizei pēc administratora amata darbības atjaunošanas.

75. Administrators vienu reizi var lūgt pagarināt šo pārejas noteikumu 71. un 72. punktā noteiktā kvalifikācijas eksāmena kārtošanas termiņu līdz nākamajai tuvākajai kvalifikācijas eksāmena norises dienai.

76. Ja administrators kārtojis šo pārejas noteikumu 71. un 72. punktā noteikto kvalifikācijas eksāmenu amata apliecības apturēšanas vai atstādināšanas no amata darbības veikšanas laikā, viņš ir tiesīgs atsākt pildīt amata pienākumus pēc tam, kad Maksātnespējas kontroles dienesta direktors pieņēmis lēmumu par administratora atjaunošanu amatā.

77. Ja attiecībā uz administratoru saskaņā ar šo pārejas noteikumu 74. punktu pieņemts lēmums par kvalifikācijas eksāmena kārtošanas termiņa pagarināšanu līdz nākamajai tuvākajai kvalifikācijas eksāmena rīkošanas reizei, administratora amata darbību atjauno, pamatojoties uz Maksātnespējas kontroles dienesta direktora lēmumu, pēc kvalifikācijas eksāmena nokārtošanas."

78. Lai nodrošinātu iespēju atkārtoti kārtot kvalifikācijas eksāmenu tiem administratoriem, kuriem kārtojot šo pārejas noteikumu 71. un 72. punktā noteikto kvalifikācijas eksāmenu ir saņemts negatīvs vērtējums vai arī pirmajā reizē objektīvu iemeslu dēļ kvalifikācijas eksāmenu nekārtoja Maksātnespējas kontroles dienestam ir tiesības organizēt kvalifikācijas eksāmenu ne vēlāk kā sešus mēnešus pēc šo pārejas noteikumu 71. un 72. punktā noteiktā kvalifikācijas eksāmenu norises dienas.

79. Kvalifikācijas pilnveides pasākumi, kurus administrators apmeklējis no pēdējā kvalifikācijas perioda sākuma līdz dienai, kad stājās spēkā šā likuma noteikumi par kvalifikācijas eksāmena kārtošanu saskaņā ar šo pārejas noteikumu 71. un 72. punktu, ir ņemami vērā, izlemjot jautājumu par kvalifikācijas eksāmena kārtošanas priekšnosacījumu izpildi.

80. Grozījumi šā likuma 58., 73., 112., 121. un 124. pantā stājas spēkā 2022. gada 1. janvārī.

Ministru prezidenta biedrs, Jānis Bordāns

tieslietu ministrs

Iesniedzējs:

Tieslietu ministrijas valsts sekretārs Raivis Kronbergs